Paterna es promociona a València com a municipi turístic
10/02/2016

# Paterna es promociona a València com a municipi turístic

[![El Alcalde de Paterna, Juan Antonio Sagredo junto con la diputada provincial de Turismo, Pilar Moncho y la concejal de Tradicions, Cultura i Foc de Paterna, Paqui Periche](/images/noticias/2016/02/Paterna-turismo.jpg)](/images/noticias/2016/02/Paterna-turismo.jpg)

10.02.2016

L'Ajuntament ha instal·lat un espai de promoció turística en l'Oficina de Promoció que la Diputació de València té al costat del Teatre Principal de València

L'Alcalde de Paterna, Juan Antonio Sagredo ha assistit avui juntament amb la diputada provincial de Turisme, Pilar Moncho, la regidor de Tradicions, Cultura i Foc de Paterna, Paqui Periche i el regidor de Protecció a les Persones i Participació Ciutadana, Julio Fernández a la inauguració d'un espai de promoció turística en l'Oficina de Promoció que la Diputació de València té al costat del Teatre Principal de València.

Durant l'acte, Sagredo ha agraït a la Diputació la cessió d'aquest espai que, durant els pròxims dias, “servirà d'aparador de la cultura, el patrimoni, les tradicions i la gastronomia paternera en el centre neuràlgic de Valenciana” i ha afegit que “des de l'Ajuntament estem treballant no solament per a situar a Paterna com a municipi turístic per excel•lència de la comarca i de la província, sinó també per a promocionar el poble i la seua riquesa monumental, natural i culinària entre els propis paterners i paterneres”.

Durant la promoció, els assistents han pogut provar els famosos “cachaps” acompanyats de mistela, així com una degustació de diferents plats elaborats per un conegut restaurador de Paterna que ha preparat la tradicional “salseta de paterna”, un guisat a força de pollastre i conill que ha acompanyat d’altres plats com xampinyons farcits de formatge, crema de ajoarriero i flam de formatge.

A més, s'han donat a conèixer les diferents rutes turístiques que l'Oficina de Turisme de Paterna ofereix als visitants i que combinen itineraris pels monuments més emblemàtics del poble amb rutes gastronòmiques en les quals els visitants poden gaudir, per només 2 euros, de tapa i beguda en diferents restaurants del municipi.